CELEX: 62006TA0332
Language: hu
Date: 2009-03-25 00:00:00
Title: T-332/06. sz. ügy: Az Elsőfokú Bíróság 2009. március 25-i ítélete — Alcoa Trasformazioni kontra Bizottság (Állami támogatások — Villamos energia — Kedvezményes díj — Az EK-Szerződés 88. cikkének (2) bekezdésében előírt eljárás megindításáról szóló határozat — Elfogadhatóság — Az állami támogatás fogalma — Új vagy meglévő támogatás — Előny — Indokolás — Jogos bizalom — Jogbiztonság)

16.5.2009   
            
            
               HU
            
            
               Az Európai Unió Hivatalos Lapja
            
            
               C 113/32
            
         Az Elsőfokú Bíróság 2009. március 25-i ítélete — Alcoa Trasformazioni kontra Bizottság
   (T-332/06. sz. ügy) (1)
   
   (Állami támogatások - Villamos energia - Kedvezményes díj - Az EK-Szerződés 88. cikkének (2) bekezdésében előírt eljárás megindításáról szóló határozat - Elfogadhatóság - Az állami támogatás fogalma - Új vagy meglévő támogatás - Előny - Indokolás - Jogos bizalom - Jogbiztonság)
   2009/C 113/65
   Az eljárás nyelve: angol
   
      Felek
   
   
      Felperes: Alcoa Trasformazioni Srl (Portoscuso, Olaszország) (képviselők: M. Siragusa, T. Müller-Ibold, F. Salerno és T. Graf ügyvédek)
   
      Alperes: az Európai Közösségek Bizottsága (képviselők: N. Khan, E. Righini és C. Urraca Caviedes ügyvédek)
   
      Az ügy tárgya
   
   A C 36/06 (ex NN 38/06) állami támogatásra vonatkozóan az Olaszországban egyes nagy energiafogyasztású iparvállalatok számára engedélyezett kedvezményes villamosenergia-díjak tekintetében az EK-Szerződés 88. cikkének (2) bekezdésében előírt eljárás megindításáról szóló, az Olasz Köztársasággal a 2006. július 19-i levélben közölt 2006/C 214/03 határozat abban a mértékben való megsemmisítése iránti kérelem, amennyiben a határozat az Alcoa Trasformazioni tulajdonában álló két alumíniumgyártó létesítmény számára nyújtott villamosenergia-díjakat érinti.
   
      Az ítélet rendelkező része
   
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               Az Alcoa Trasformazioni Srl maga viseli a saját költségeit, valamint a Bizottság részéről felmerült költségeket.
            
         
      (1)  HL C 326., 2006. 12. 30.